René Dumont

René DUMONT (n. la 13-an de marto 1904 - m. la 18-an de junio 2001) estis franca inĝeniero pri agronomio, ekologiisto, kaj aktivulo pri naturmedio, tria mondo kaj paco. Li fariĝis konata pro sia batalo por la kampara disvolviĝo en malriĉaj landoj kaj sia ekologia engaĝiĝo. Lia kritika aliro al agronomio konfliktis kun la ideologio de la tiamaj koloniaj agronomoj, kiuj ofte malestimis la tradician agrikulturon de la indiĝenoj.

Li estas la unua kandidato kiu prezentiĝis sub la ekologia etikedo dum la balotado por fariĝi prezidento de Francio en 1974. Li iniciatis la ideon kaj movadon de la politika ekologio. Li estis aktivulo en la Radikala Partio (Francio).

Li estas fekunda aŭtoro kiu verkis preskaŭ 70 librojn, inter kiuj la plej konataj estas L'Afrique noire est mal partie (Nigra Afriko mis-ekas) en 1962 kaj L'Utopie ou la mort! (Utopio aŭ la morto!) en 1973.

Biografio 
Li naskiĝis en Cambrai, travivis la unuan mondmiliton en Arras, kie lia patrino estis instruistino de sciencoj kaj estrino de mezgrada lernejo.

En 1927, li eniris la Nacian Instituton de Kolonia Agronomio (INAC) en Nogent-sur-Marne por unujara trejnokurso kiel agronomia inĝeniero. Interesita pri tropika agronomio, li en 1929 forlasis Francion por iri al la tiutempe nomitaj transmaraj landoj, kie lia unua posteno estis en la iama franca kolonio, nomita Franca Hindoĉinio (nuna Vjetnamio) kie li komencis sian karieron en la rizokampoj de Tonkino. La ŝipo per kiu li veturis tien, faris halton en haveno en Barato, kie li partoprenis agadon de Gandhianoj, ĉar li ĉiam estis ĉe la flanko de la subpremitoj de la mondo.

Verkaro (elekto) 
 Misère ou prospérité paysanne ? (Mizero aŭ kampara prospero?), eld. Fustier, kolekto 'Dynamo'), enkonduko fare de Jacques Duboin, Parizo,1936
 L’Afrique noire est mal partie (Nigra Afriko mis-ekas), 1962, angla traduko False start in Africa, New York, Praeger 1966
 Nous allons à la famine (Ni alfrontos malsatan estontecon), angla traduko The hungry future, New York, Praeger, 1969
 Types of Rural Economy: Studies in World Agriculture (Specoj de kapara ekonomiko: Studoj en monda agrikulturo), London: Methuen, 1970
 Utopie ou la mort! (Utopio aŭ morto!), 1974, angla traduko Utopia or Else ..., Universe Pub, 1975
 Agronome de la faim (Agronomo de la malsatego), 1974
 La contrainte ou la mort. Lettre aux Québécoises et aux Québécois sur l'avenir de la planète, Ed. du Méridien, Montrealo, kolekto 'Environnement', 1990
 Démocratie pour l'Afrique : la longue marche de l'Afrique noire vers la liberté (Demokratio por Afriko: la longa marŝo de nigra Afriko al la libereco), 1991
 Cette guerre nous déshonore. Quel nouvel ordre mondial ? (Tiu milito hontigas nin. Kiu nova tutmonda ordo? - kunlabore kun Charlotte Paquet), eld. Le Seuil, Paris, coll. 'L’Histoire immédiate'), 1992
 Misère et chômage. Libéralisme ou démocratie (Mizero kaj senlaboreco. Liberalismo aŭ demokratio - kunlabore kun Charlotte Paquet, 1994 (Le Seuil, coll. 'L’Histoire immédiate'), Parizo,1994
 Ouvrez les yeux ! Le XXIème siècle est mal parti (Malfermu la okulojn ! La 21-a jarcento malbone ekis), eldonejo Politis, eld. Arléa, Parizo, 1995
 Famines, le retour. Désordre libéral et démographique non contrôlée (Malsatoj, la reveno - Liberala malordo kaj nekontrolita demografio), Politis, eld. Arléa, Parizo, 1997

Bibliografio 
 (fr) "René Dumont, un agronome d'exception", en: Ingénieurs de la vie : la revue des ingénieurs de l'INA P-G (nuna AgroParisTech), Mazarine, Paris, 2005
 (fr) René Dumont, citoyen de la planète Terre, dokumenta firlmo de Bernard Baissat, La Lanterne/France 3, 105 minutoj, 1992 (pliaj informoj)

Referencoj

Vidu ankaŭ 
 Verda Promenvojo René-Dumont (Parizo)
 Daŭripova disvolviĝo
 Agroforstumado
 Malsatego

Eksteraj ligiloj 

 (fr) Fondumo René Dumont 
 (fr) Aminata Traoré, iama malia agrarministrino, pri René Dumont kaj la drama agrarpolitiko en Afriko  (filmeto)
 (fr) René Dumont (1904-2001) Agronome, pacifiste, tiers-mondiste, écologiste 

Ekologiistoj
Francaj politikistoj
Kandidatoj de franca prezidenta baloto